Hann fékk líka í sumar skýrslu frá hópi sérfræðinga um Sundabraut þar sem farið var yfir alla möguleika . En veigamesta niðurstaða skýrslunnar er þessi : Starfshópurinn telur að miðað við gildandi skipulag , stefnu stjórnvalda og framtíðaráform Faxaflóahafna og skipafélaganna hvað varðar hafnarsvæðið sé í ́ raun aðeins einn raunhæfur möguleiki fyrir útfærslu Sundabrautar þvert yfir Kleppsvík , jarðgöng . Vissulega er rétt að kostnaður við brú yrði lægri en við jarðgöng . Eiga neytendur að greiða fyrir brúardrauma ráðherrans ? Það er lítið gagn að brú með fleiri bílum sem lenda í stíflu um leið og yfir er komið . Þar fara innan við 2000 bílar um á dag og gjaldið er 15 hundruð krónur fyrir þá sem skrá sig fyrir fram og eru ekki með einhvers konar áskrift . Það tekur því langan tíma að fá þessi göng endurgreidd . Það er ekkert tiltökumál við svo stóra framkvæmd . Sundagöng hafa einnig þann kost að þau liggja að hluta til undir Sæbraut og létta þannig á umferð þar eins og áður greindi og síðan kæmu þau að tveimur meginumferðaræðum Reykjavíkur , Kringlumýrarbraut og Sæbraut , umferðin dreifist þannig betur á hraðbrautir sem hafa það hlutverk að taka við henni , ekki íbúagötur í Reykjavík sem búa við næga umferð fyrir . En eftir stendur að ráðherrann á eftir að tala við þá sem mestra hagsmuna eiga að gæta í hverfum borgarinnar og hafa engan áhuga á að fá aukna bílaumferð um hverfin sín . Höfundur er stjórnarmaður í Íbúasamtökum Laugardals og var fulltrúi ÍL í samráðshópi um Sundabraut 2005 - 2006 . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .